Der findes en verden, hvor penge vokser ud af ingenting. En verden, hvor mindre bliver til mere. Og hvor 2 minus 2 giver 5. Den verden er Anders Samuelsens verden.

Skal man tro lederen af Liberal Alliance, er der kun én måde at redde velfærdsstaten på, og det er ved at fjerne det skattegrundlag, der finansierer den.

Det vil nemlig skabe så meget vækst og fremgang, at pengene på magisk vis vil vende tilbage i statskassen igen – også selv om vi hverken opkræver topskat eller afgifter på biler.